gu gu gu en en en en gu en gu gu gu gu gu gu gu gu gu gu gu gu gu gu en en en gu gu en gu gu gu gu gu gu gu en gu en gu en gu gu en en en en fa en en en en en en en gu gu gu gu gu gu en gu gu gu gu gu gu gu gu gu gu gu gu zh gu gu en gu gu gu gu gu fr en en en en de en hi gu gu en
થાય શું !! | ખૂલી આંખનાં સપનાં
આવો સપનાંનાં સાગરમાં ડૂબી જઈએ …
જે થવાનું થૈ ગયું છે, થાય શું !
ને હવે એના ગયાની લ્હાય શું !
એમણે દીધું અમોને કૈં ઘણું,
ખોબલામાં માય તોયે માય શું !
જીવ લેશે જે અમારો એક દિન,
એ ફરેબી જિંદગીની હાય શું !
જે અહમ્ ની આગ ખુદ પીધા કરે,
એ અમોને પાય તોયે પાય શું !
સાવ ખાલી હાથ ‘આતિશ’ જન્મવું,
કોઈ પણ લૈ જાય તો લૈ જાય શું !
કવિ શ્રી આતિશ પાલનપૂરીએ પોતાના તખ્ખલુસ કરતાં બિલકુલ વિરોધી ગઝલ લખી છે..ઠંડાશથી મત્લાનો શેર લખાયો છે કે જે થવાનું હતું તે થયું થાય શું? અને જે ના થયું તેની લ્હાય શું?
પણ આપણામાંથી કેટલાં જણા આ ફિલોસોફીને કબુલે છે?? બધું જાણીએ છીએ કે ઈશ્વર ઈચ્છા વગર પાંદડું પણ હલતું નથી.પણ તો પણ આમ કેમ ના થયું તેમ કેમ ના થયુંની લ્હાય બધાંના મનમા હોય છે..ગાલિબ કહે છે કે “ફિક્રે દુનિયામે સર ખપાતા હું મૈ કહાં ઔર યેહ બબાલ કહાં!!”બીજાં શેરમાં કવિ કહે છે કે ઈશ્વરે તો અમને ખૂબ આપ્યું પણ અમારાં ખોબામાં ના સમાય તો શું કરીએ!!અને ત્રીજો શેર તો પરાકાષ્ઠાએ પહોંચે છે કે આ જિંદગી એક દિવસ તો મારો જીવ લેશે.. એટલે કે મૃત્યુ નક્કી છે તો આ જિંદગીની હાય શું?? અહમની આગ જે લોકો પીધા કરે છે એ બીજાને શું પાય?? અને મક્તાનો શેર ” ખાલી હાથ આયા હૈ અને ખાલી હાથ જાયેગા”ની ફિલોસોફી પર છે અને બે પંક્તિમાં મોટી વાત કહી જવી એ ખૂબ મોટા કવિનું લક્ષણ છે.માણસ તો ખાલી હાથ આવ્યો છે અને ખાલી હાથ જવાનો છે..પણ કેટલા લોકો આ વાત માને છે? દુનિયાની હાય હાયમાં પૈસા કમાવામાં અને દેખાદેખીમાં આખી જિદંગી કાઢી નાખીએ છીએ..અને અંતમાં ખબર પડે છે કે કફનમાં ખીસ્સા નથી…માણસ સાથે લૈ જાય તો લૈ જાય શું!! બે બોલ પ્રેમનાં લઈ જવાય કે મરી જઈએ પછી કોઈ યાદ કરે!!એક એક શેર જીવનમાં ઉતારવા જેવો છે..સલામ આતિશ સાહેબ!!
This entry was posted in Uncategorized on September 9, 2016 by sapana.
← બહેર આપો દાવો લાગે છે →
5 thoughts on “થાય શું !!”
Deep September 9, 2016 at 9:55 am
સાવ ખાલી હાથ ‘આતિશ’ જન્મવું,
કોઈ પણ લૈ જાય તો લૈ જાય શું !
ખુબ જ સરસ સરલ ભાષામા ગહન વાત કરી …મળ્યુ પણ ઘણૂં….ને લઈ જાય પણ ઘણૂં…..પણ માણસે એવુ કંઍ કરી જવું જોઇએ કે કોઈ યાદ કરે….આ વિધાયક વાત મક્તાથી આગળની વિષેશ કહી તમે ઉત્તમ રસાવાદ કરાવ્યો…બાકી નરી વાસ્તવિકતા અને નકારત્કમ રુદનમાત્ર્ થી શું વળૅ ? વધુ રજુ કરતા રહેજો
ભાવ આપી ભાવ લઈને જાય તો
યાદ તો હરદમ રહે ખોવાય શું ?
વિવેક ટેલર September 9, 2016 at 1:17 pm
અદભુત રચના… ફરી માણવી ગમી..
Rekha Shukla September 11, 2016 at 4:28 am
ઈશ્વરે તો અમને ખૂબ આપ્યું પણ અમારાં ખોબામાં ના સમાય તો શું કરીએ!! વાહ ,વાહ !! મસ્ત ઃ)
Pravin Shah September 11, 2016 at 9:15 am
સુંદર ગઝલ સુંદર આસ્વાદ્… enjoyed all shers….
Indu Shah September 21, 2016 at 9:08 pm
સુંદર ગઝલ ,સુંદર આસ્વાદ સાથે માણી મઝા આવી.
Leave a Reply Cancel reply
Your email address will not be published. Required fields are marked *
Notify me of followup comments via e-mail
Select language: Gujarati  English (Press F12 to change language) Show Keyboard
Buy my book online for $10 USD (To pay with Rs. please email here)
Enter your email address to get New Posts
પ્રેમ એક પરમ તત્વ -ભાગ 1
તું કવિતા છે મારી
બે એરિયામાં ગુજરાતી સમાજ નોર્ધન કેલિફોર્નિયા દ્વારા યોજાયેલ ‘ગુજરાત ગૌરવ દિવસ’
“બેઠક” અને “પુસ્તક પરબે” સાહિત્યકાર શ્રી બળવંતભાઈ જાની અને શ્રી અંબાદાન રોહડિયાનું સન્માન કર્યુ
સાહિત્યકાર શ્રી રઘુવીર ચૌધરી સાહેબનું બે એરીયામાં સ્વાગત!!
ધારણ તું પૂછ મા
sapana on પ્રેમ એક પરમ તત્વ -ભાગ 1
SARYU PARIKH on પ્રેમ એક પરમ તત્વ -ભાગ 1
અશોક જાની 'આનંદ'' on ગુજરાત ગૌરવ દિવસ
અશોક જાની 'અમંદ' on ગુજરાત ગૌરવ દિવસ
SARYU PARIKH on તું કવિતા છે મારી
Proudly powered by WordPress